Mayang pula

Ang Mayang pula, (Lonchura atricapilla o Chestnut Munia o di kaya'y Black-headed Munia sa Ingles) ay isang munting ibong pipit.  Ito'y matatagpuan sa  Bangladesh, Brunei, Cambodia, China, India, Indonesia, Laos, Malaysia, Burma, Nepal, Philippines, Singapore, Taiwan, Thailand, Vietnam at Hawaii. Tinatawag itong "mayang pula" dahil sa pulang patse sa bandang ibaba ng likod nito, na kita lamang kapag ito'y lumilipad. 

Sa librong "A Guide to the Birds of the Philippines" ni Robert S. Kennedy, partikular  na tinukoy ang Mayang pula bilang ang espesye ng maya na kinilalang pambansang ibon ng Pilipinas, hindi ang Mayang simbahan o Eurasian Tree Sparrow, na isang espesyeng inangkat mula sa Europa. (Sa kasalukuyan, ang pambansang ibon ng Pilipinas ay ang Haribon).

Ang Lonchura atricapilla ay dating tinukoy bilang subspesye ng Lonchura malacca atricapilla o "Tricoloured Munia".

Subspesye
Ang mayang pula ay may ilang mga subspesye:
 Lonchura atricapilla atricapilla
 Lonchura atricapilla rubroniger
 Lonchura atricapilla sinensis
 Lonchura atricapilla formosana
 Lonchura atricapilla deignani
 Lonchura atricapilla brunneiceps
 Lonchura atricapilla jagori
 Lonchura atricapilla selimbauensis
 Lonchura atricapilla obscura
 Lonchura atricapilla batakana

Tirahan

Ang mayang pula ay isang maliit at palakaibingang ibon na karaniwang kumakain ng butil at iba pang binhi.  Madalas itong matatagpuan sa damuhan at kaparangan.  Ang pugad nito ay isang malaking pabilog na estrukturang yari sa damo na nakalagay sa palumpong o di kaya'y mataas na damo, kung saan may 4-7 itlog.

Itsura
Ang mayang pula ay may habang mga 11–12 cm. Ang indibidwal na nasa wastong edad ay may maikling tuka na magkahalong bughaw at kulay abo, itim na ulo, kayumangging katawan, at pulang patse sa bandang ibaba ng likod, na kita lamang kapag ito'y lumilipad. Minsa'y kulay itim ang tiyan nito. 

Magkahawig ang babae at lalake, ngunit ang mga indibidwal na wala pa sa tamang edead ay kulay kayumanggi sa bandang itaas, puti o malaputing bandang ibaba, at hindi itim ang ulo tulad ng indibidwal na nasa tamang edad.

Tignan din
 Maya
 Mayang Simbahan (Passer montanus o Eurasian Tree Sparrow)
 Mayang Bato (Lonchura leucogastra o White-bellied Munia)
 Mayang Costa (Padda oryzivora)
 Mayang Paking (Lonchura punctulata)
 Pipit

Talasanggunian 
 Birds of India by Grimmett, Inskipp and Inskipp, ISBN 0-691-04910-6
 Munias and Mannikins by Robin Restall, ISBN 1-873403-51-8

External links
BirdLife Species Factsheet 

Passeridae
Maya